“Ek is nou reg vir hierdie reën om te kom en al die hartseer, wat my kop en hart die afgelope twee jaar lank besoedel, weg te was.”
“Ek het eers later besef mense vereenselwig daarmee omdat ek dapper was en uit die donker gat opgestaan het. Daar is soveel mense wat ook dra aan hul eie laste – wat ook al dit mag wees – wat nou op hierdie brief reageer deur vir my te sê dit gee hulle die moed om ook ’n stap in die regte rigting neem.
Toe hy vroeër die week op die hoofweg ry en ’n plakkaat opmerk waarop die verhaal van sy brief groot gedruk staan, het verligting oor hom gespoel, vertel hy.
“Ek het gedink dit sou anders voel om met die hele sak patats vorendag te kom, maar ek voel net normaal. Maar normaal is vir my ’n goeie plek om te wees omdat ek vir soveel jare in ’n donker plek vasgevang was.